|  |
| --- |
| Številka: 007-300/2023/37 |
| Ljubljana, 15. februar 2024 |
| EVA 2023-2330-0095 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednjiSKLEP:Vlada Republike Slovenije je izdala Uredbo o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 in jo objavi v Uradnem listu Republike Slovenije. Barbara Kolenko Helbl  generalna sekretarka Priloga:– Uredba o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027.Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– Andrej Hafner, vodja Sektorja za pravnosistemske zadeve v kmetijstvu,– mag. Andreja Komel, vodja Sektorja za strukturno politiko in razvoj podeželja. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 ureja izvajanje podinterevcije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju, ki je namenjena podpori za ustanovitev in začetno delovanje skupin proizvajalcev in organizacij proizvajalcev za skupno trženje na področju kmetijstva in gozdarstva, podpori za ustanovitev in začetno delovanje skupin za izvajanje shem kakovosti in skupin izvajalcev iz 36. člena uredbe 2018/848/EU.Uredba bo novoustanovljenim organizacijam in skupinam proizvajalcev omogočala prejem podpore za lažje začetno delovanje. Za ta namen uredba predvideva podporo, ki jo pravna oseba prejema za prva štiri koledarska leta od dneva priznanja in se izračuna na podlagi letnega prometa oziroma prihodkov od prodanih proizvodov, za katere je prejela priznanje. Prvo leto je upravičenec upravičen do 10 % predvidenih prihodkov od prodaje, kar se izračuna kot vrednost tržne proizvodnje. Podpora se vsako leto linearno znižuje in v zadnjem letu znaša 6 % prihodkov od prodaje. Najvišja stopnja podpore je ne glede na delež podpore lahko za organizacije proizvajalcev največ 50.000 evrov letno in največ 25.000 evrov za skupine proizvajalcev. Cilj je povečati povezanost in tržno usmerjenost v kmetijskem in gozdarskem sektorju z organizacijo prodaje in skupnim nastopom na trgu. Povezanost primarnih proizvajalcev bo posredno vplivala na dohodkovno uspešnost posameznega člana skupine, kar bo imelo neposredni vpliv na trajnostno proizvodnjo hrane in vzpostavitev lokalnih trgov..  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Za celotno obdobje izvajanja podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 je predvidenih skupaj 6 mio EUR javnih sredstev (Priloga 2 Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027; Uradni list RS, št. 77/23). Delež sofinanciranja iz EKSRP je 33,90 %, delež sofinanciranja iz nacionalnega proračuna pa 66,10 %. Sredstva za izplačila so zagotovljena na projektu 2330-24-0011 Sodelovanje SN 23-27 MKGP, na proračunskih postavkah PP 221064 - Skupni strateški načrt 2023-2027 - EKSRP - EU in PP 221065 - Skupni strateški načrt 2023-2027 - EKSRP - slovenska udeležba. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-24-0011 Sodelovanje SN 23-27 MKGP | 221064 - Skupni strateški načrt 2023-2027 - EKSRP - EU | 3.277.596,96 | 4.158.298,96 |
| Ministrstvo za kmetijstvo, gozdarstvo in prehrano | 2330-24-0011 Sodelovanje SN 23-27 MKGP | 221065 - Skupni strateški načrt 2023-2027 - EKSRP - slovenska udeležba | 3.943.043,04 | 4.980.341,04 |
| SKUPAJ | 7.220.640,00 | 9.138.640,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
|  |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 24. 10. 2023V razpravo so bili vključeni: * nevladne organizacije,
* predstavniki zainteresirane javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):* Kmetijsko gozdarska zbornica Slovenije,
* Zadružna zveza Slovenije.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Upoštevani niso bili predlogi, ki so v nasprotju z določili Strateškega načrta skupne kmetijske politike in veljavno zakonodajo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Mateja Čalušić ministrica  |

**PREDLOG**

**(EVA 2023-2330-0095)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027**

**1. člen**

(vsebina)

(1) Ta uredba ureja izvajanje podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz točke (d) prvega odstavka 77. člena Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1), (v nadaljnjem besedilu: Uredba 2021/2115/EU) in strateškega načrta, ki ureja skupno kmetijsko politiko za obdobje 2023–2027 (v nadaljnjem besedilu: SN SKP), ki je dostopen na osrednjem spletnem mestu državne uprave in na spletni strani skupne kmetijske politike (v nadaljnjem besedilu: podintervencija).

(2) Ta uredba določa namen in cilje podintervencije, upravičenca, pogoje za dodelitev podpore, merila za ocenjevanje vlog, obveznosti, finančne določbe, postopek dodelitve sredstev in upravne sankcije, za izvajanje Uredbe 2021/2115/EU.

**2. člen**

(pomen izrazov)

Izraz kmetijski proizvod, uporabljen v tej uredbi, pomeni proizvod, kot ga določa Priloga I Pogodbe o delovanju Evropske unije (Prečiščena različica Pogodbe o delovanju Evropske unije, UL C št. 202 z dne 7. 6. 2016, str. 47), zadnjič spremenjene s Sklepom Sveta (EU) 2019/1255 z dne 18. julija 2019 o spremembi Protokola št. 5 o Statutu Evropske investicijske banke (UL L št. 196 z dne 24. 7. 2019, str. 1), razen ribiškega proizvoda in proizvoda iz ribogojstva iz Priloge I Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1), zadnjič spremenjene z Uredbo (EU) 2020/560 Evropskega parlamenta in Sveta z dne 23. aprila 2020 o spremembi uredb (EU) št. 508/2014 in (EU) št. 1379/2013 glede posebnih ukrepov za ublažitev vpliva izbruha COVID-19 na sektor ribištva in akvakulture (UL L št. 130 z dne 24. 4. 2020, str. 11).

**3. člen**

(namen in cilj podintervencije)

(1) Namen podintervencije je dodelitev pomoči za ustanovitev in začetno delovanje skupin proizvajalcev za skupno trženje, organizacij proizvajalcev, skupin proizvajalcev za izvajanje shem kakovosti, ki so priznane na podlagi zakona, ki ureja kmetijstvo, ali skupin izvajalcev iz 36. člena Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L št. 150 z dne 14. 6. 2018, str. 1), zadnjič spremenjene z Delegirano uredbo Komisije (EU) 2023/207 z dne 24. novembra 2022 o spremembi Uredbe (EU) 2018/848 Evropskega parlamenta in Sveta glede vzorca certifikata, ki potrjuje skladnost s pravili o ekološki pridelavi (UL L št. 29 z dne 1. 2. 2023, str. 6), (v nadaljnjem besedilu: Uredba 2018/848/EU), ki so ustanovljene z namenom skupnega dajanja blaga v promet na način, da upravičenec od svojih članov kupi proizvode iz sektorja oziroma sheme kakovosti, za katere je priznana, z namenom priprave za prodajo, centralizacijo prodaje in dobavo kupcem.

(2) Cilja podintervencije sta prilagajanje proizvodnje in obsega proizvodnje članov zahtevam trga s skupnim dajanjem blaga v promet in izpolnitev obveznih razvojnih ciljev iz 3. točke drugega odstavka 5. člena te uredbe.

(3) Predmet podpore iz podintervencije se šteje za drugo dejavnost v skladu z uredbo, ki ureja skupne določbe za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (v nadaljnjem besedilu: uredba o skupnih določbah za izvajanje intervencij).

**4. člen**

(vlagatelj in upravičenec)

(1) Vlagatelj je:

1. organizacija proizvajalcev, priznana na podlagi zakona, ki ureja kmetijstvo;

2. skupina proizvajalcev za skupno trženje, priznana na podlagi zakona, ki ureja kmetijstvo;

3. skupina proizvajalcev za izvajanje shem kakovosti, priznana na podlagi zakona, ki ureja kmetijstvo, ali

4. skupina izvajalcev iz Uredbe 2018/848/EU, ki je vpisana v evidenco pridelovalcev in predelovalcev ekoloških in integriranih kmetijskih pridelkov ali živil na podlagi zakona, ki ureja kmetijstvo (v nadaljnjem besedilu: skupina izvajalcev).

(2) Upravičenec je vlagatelj iz prejšnjega odstavka, ki izpolnjuje pogoje za dodelitev podpore iz 5. člena te uredbe.

(3) Če se podpora dodeli v skladu s sedmim odstavkom 10. člena te uredbe, je upravičenec do podpore prejemnik pomoči *de minimis* v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU)*.*

**5. člen**

(pogoji za dodelitev podpore)

(1) Vlagatelj mora poleg splošnih pogojev za dodelitev podpore iz uredbe o skupnih določbah za izvajanje intervencij ob vložitvi vloge na javni razpis izpolnjevati tudi naslednje pogoje:

1. mu ni bila dodeljena podpora za operativni sklad v okviru operativnih programov organizacij proizvajalcev v skladu z Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Delegirano uredbo Komisije (EU) 2023/2835 z dne 10. oktobra 2023 o dopolnitvi Uredbe (EU) št. 1308/2013 Evropskega parlamenta in Sveta v zvezi s pravili o uvozu v sektorjih riža, žit, sladkorja in hmelja ter razveljavitvi uredb Komisije (ES) št. 3330/94, (ES) št. 2810/95, (ES) št. 951/2006, (ES) št. 972/2006, (ES) št. 504/2007, (ES) št. 1375/2007, (ES) št. 402/2008, (ES) št. 1295/2008, (ES) št. 1312/2008, (EU) št. 642/2010, (EGS) št. 1361/76, (EGS) št. 1842/81, (EGS) št. 3556/87, (EGS) št. 3846/87, (EGS) št. 815/89, (ES) št. 765/2002, (ES) št. 1993/2005, (ES) št. 1670/2006, (ES) št. 1731/2006, (ES) št. 1741/2006, (ES) št. 433/2007, (ES) št. 1359/2007, (ES) št. 1454/2007, (ES) št. 508/2008, (ES) št. 903/2008, (ES) št. 147/2009, (ES) št. 612/2009, (EU) št. 817/2010, (EU) št. 1178/2010 in (EU) št. 90/2011 ter Izvedbene uredbe Komisije (EU) št. 1373/2013 (UL L št. 2023/2835 z dne 21. 12. 2023);

2. mu ni bila dodeljena podpora za isti sektor iz podukrepa Ustanavljanje skupin in organizacij proizvajalcev v kmetijskem in gozdarskem sektorju iz Programa razvoja podeželja Republike Slovenije za obdobje 2014–2020;

3. predloži načrt poslovanja, ki mora biti pripravljen za obdobje prejemanja podpore iz drugega oziroma tretjega odstavka 10. člena te uredbe.

(2) Načrt poslovanja iz 3. točke prejšnjega odstavka vsebuje naslednje obvezne sestavine:

1. opis vlagatelja;

2. razvojni načrt za celotno obdobje prejemanja podpore, ki vsebuje:

a) raziskavo trga za proizvod za katerega je priznan, ki je podlaga za pripravo obveznih razvojnih ciljev,

b) načrtovanje in organizacijo proizvodnje s prilagajanjem proizvodnje povpraševanju, zlasti glede kakovosti in količine,

c) distribucijske poti,

č) promocijo proizvodov,

d) napovedani datum vložitve in vrednost posameznega zahtevka za izplačilo sredstev,

e) predvidena vrednost tržne proizvodnje za koledarsko leto vložitve vloge na javni razpis in predvidena vrednost tržne proizvodnje v naslednjih letih prejemanja podpore in

3. obvezne razvojne cilje:

a) povečanje vrednosti tržne proizvodnje pred vložitvijo zadnjega zahtevka za izplačilo sredstev, glede na predvideno vrednost tržne proizvodnje za koledarsko leto vložitve vloge na javni razpis,

b) povečanje števila članov najpozneje v koledarskem letu pred vložitvijo zadnjega zahtevka za izplačilo sredstev, glede na stanje ob vložitvi vloge na javni razpis,

c) rok priprave skupnih priporočil za izboljšanje kakovosti proizvodov iz sektorja oziroma za proizvod iz sheme kakovosti, za katerega je vlagatelj priznan (lastnosti proizvoda, tehnološka navodila, smernice), ki je izveden najpozneje v tretjem koledarskem letu prejemanja podpore oziroma najpozneje v letu vložitve zadnjega zahtevka za izplačilo sredstev, če je obdobje prejemanje podpore krajše od treh koledarskih let,

č) časovni načrt usposabljanja članov o zmanjšanju zavržkov hrane, pri čemer mora seštevek usposabljanj trajati najmanj dve uri in se ga mora udeležiti najmanj polovica članov in je izvedeno najpozneje v tretjem koledarskem letu prejemanja podpore oziroma najpozneje v letu vložitve zadnjega zahtevka za izplačilo sredstev, če je obdobje prejemanje podpore krajše od treh koledarskih let, in

d) predvidena usposabljanja članov in čas trajanja usposabljanj o izboljšanju tehnologije pridelave proizvodov iz sektorja oziroma za proizvod iz sheme kakovosti, za katerega je priznan, pri čemer mora seštevek usposabljanj trajati najmanj šest ur, z udeležbo najmanj polovico članov in je izvedeno najpozneje v koledarskem letu pred vložitvijo zadnjega zahtevka za izplačilo sredstev.

(3) Podpora iz podintervencije se ne dodeli vlagatelju, če so bila za isti namen že odobrena sredstva proračuna Republike Slovenije, sredstva Evropske unije oziroma druga javna sredstva.

(4) Podrobnejši pogoji in dokazila se lahko določijo v javnem razpisu.

**6. člen**

(merila za ocenjevanje vlog)

(1) Vloge, vložene na javni razpis, se točkujejo na podlagi naslednjih meril za izbor:

1. za vlagatelja iz 1. točke prvega odstavka 4. člena te uredbe:

a) sektorski vidik: vlagatelj je priznan za sektor, pri katerem je nizka stopnja samooskrbe. Seznam sektorjev z nižjo stopnjo samooskrbe se objavi v javnem razpisu na podlagi podatkov iz poročila o stanju kmetijstva in živilstva, sprejetega v skladu z zakonom, ki ureja kmetijstvo,

b) ekonomski vidik:

– število članov,

– obseg proizvodnje,

c) vključenost v sheme kakovosti ali v ukrep oziroma intervencijo kmetijsko-okoljsko-podnebna plačila – KOPOP iz programa, ki ureja razvoj podeželja za obdobje 2014–2020, ali iz SN SKP:

– najmanj polovica članov vlagatelja ima certifikat za shemo kakovosti ekološka pridelava in predelava,

– najmanj polovica članov vlagatelja ima certifikat za shemo kakovosti izbrana kakovost,

– najmanj polovica članov vlagatelja ima certifikat za najmanj eno shemo kakovosti,

– najmanj polovica članov vlagatelja je vključenih v ukrep oziroma intervencijo kmetijsko-okoljsko-podnebna plačila – KOPOP iz programa, ki ureja razvoj podeželja za obdobje 2014–2020, ali iz SN SKP;

2. za vlagatelja iz 2. točke prvega odstavka 4. člena te uredbe, razen za vlagatelja, ki je priznana skupina proizvajalcev za sektor gozdni lesni proizvodi:

a) sektorski vidik:

– vlagatelj je priznan za sektor z nizko stopnjo samooskrbe. Seznam sektorjev z nižjo stopnjo samooskrbe se objavi v javnem razpisu na podlagi podatkov iz poročila o stanju kmetijstva in živilstva, sprejetega v skladu z zakonom, ki ureja kmetijstvo,

– skupina iz 2. točke prvega odstavka 4. člena je priznana kot kratka dobavna veriga,

b) ekonomski vidik:

– število članov,

– obseg proizvodnje,

c) vključenost v sheme kakovosti ali v ukrep oziroma intervencijo kmetijsko-okoljsko-podnebna plačila – KOPOP iz programa, ki ureja razvoj podeželja za obdobje 2014–2020, ali iz SN SKP:

– najmanj polovica članov vlagatelja ima certifikat za shemo kakovosti ekološka pridelava in predelava,

– najmanj polovica članov vlagatelja ima certifikat za shemo kakovosti izbrana kakovost,

– najmanj polovica članov vlagatelja ima certifikat za najmanj eno shemo kakovosti,

– najmanj polovica članov vlagatelja je vključenih v ukrep oziroma intervencijo kmetijsko-okoljsko-podnebna plačila – KOPOP iz programa, ki ureja razvoj podeželja za obdobje 2014–2020, ali iz SN SKP;

3. za vlagatelja iz 2. točke prvega odstavka 4. člena te uredbe, ki je priznana skupina proizvajalcev za sektor gozdni lesni proizvodi:

a) ekonomski vidik:

– število članov,

– obseg proizvodnje,

b) gozdno-lesna veriga:

– najmanj polovica članov vlagatelja je vključena v Program za potrjevanje certificiranja gozdov PEFC ali FSC,

– stopnja gozdnatosti občine, v kateri ima vlagatelj sedež. Seznam občin glede na stopnjo gozdnatosti občine se objavi v javnem razpisu na podlagi podatkov Zavoda za gozdove Slovenije;

4. za vlagatelja iz 3. točke prvega odstavka 4. člena te uredbe:

a) sektorski vidik: vrsta sheme kakovosti,

b) ekonomski vidik: reprezentativnost skupine,

c) vključenost v sheme kakovosti: združevanje več shem kakovosti;

5. za vlagatelja iz 4. točke prvega odstavka 4. člena te uredbe:

a) sektorski vidik: vlagatelj je priznan za proizvod iz sektorja z nizko stopnjo samooskrbe. Seznam sektorjev z nižjo stopnjo samooskrbe se objavi v javnem razpisu na podlagi podatkov iz poročila o stanju kmetijstva in živilstva, sprejetega v skladu z zakonom, ki ureja kmetijstvo,

b) ekonomski vidik:

– število članov.

(2) Med vlogami na javni razpis, ki dosežejo vstopni prag 30 % možnega števila točk, se izberejo tiste, ki dosežejo višje število točk po merilih za ocenjevanje vlog, do porabe razpisanih sredstev.

(3) Podrobnejša merila iz prvega odstavka tega člena in točkovnik za ocenjevanje vlog se opredelijo v javnem razpisu.

**7. člen**

(obveznosti upravičenca)

Poleg splošnih obveznosti upravičenca iz uredbe o skupnih določbah za izvajanje intervencij mora upravičenec izpolniti tudi naslednje obveznosti:

1. v obdobju izvajanja načrta poslovanja iz 3. točke prvega odstavka 5. člena te uredbe in še naslednja tri koledarska leta mora:

– biti neprekinjeno priznan za sektor, za katerega je priznan ob vložitvi vloge na javni razpis, če gre za vlagatelja iz 1. ali 2. točke prvega odstavka 4. člena te uredbe, pri čemer se šteje, da je obveznost izpolnjena tudi, če upravičenec, ki je skupina proizvajalcev iz 2. točke prvega odstavka 4. člena te uredbe, pridobi odločbo o priznanju organizacije proizvajalcev za isti sektor v skladu z zakonom, ki ureja kmetijstvo, in je neprekinjeno priznan za ta sektor,

– biti neprekinjeno priznan za shemo kakovosti oziroma za proizvod iz sheme kakovosti, za katerega je priznan ob vložitvi vloge na javni razpis, če gre za vlagatelja iz 3. točke prvega odstavka 4. člena te uredbe,

– imeti certifikat o ekološki pridelavi oziroma predelavi kmetijskih pridelkov oziroma živil, če gre za vlagatelja iz 4. točke prvega odstavka 4. člena te uredbe;

2. v celotnem obdobju izvajanja načrta poslovanja iz 3. točke prvega odstavka 5. člena te uredbe in v posameznem letu ne sme imeti manj kot 80 % članov, kot jih je imel ob vložitvi vloge na javni razpis in

3. obvezne razvojne cilje, kot jih je opredelil v načrtu poslovanja iz 3. točke prvega odstavka 5. člena te uredbe.

**8. člen**

(zahtevek za izplačilo sredstev)

(1) Upravičenec mora izpolnjevati splošne pogoje ob vložitvi zahtevka za izplačilo sredstev iz uredbe o skupnih določbah za izvajanje intervencij.

(2) Upravičenec je upravičen do podpore za posamezno koledarsko leto na podlagi enega zahtevka za izplačilo sredstev, ki se vloži v tekočem letu za prejšnje koledarsko leto, razen za leto vložitve vloge na javni razpis, ko se sredstva izplačajo na podlagi odločbe o pravici do sredstev.

(3) Na podlagi zahtevka za izplačilo sredstev se izplača znesek podpore do višine, določene v odločbi o pravici do sredstev, pri čemer se upošteva vrednost tržne proizvodnje upravičenca v koledarskem letu, za katero se vlaga zahtevek za izplačilo sredstev in je razvidna iz evidence organizacij proizvajalcev, združenj organizacij proizvajalcev, skupin proizvajalcev za skupno trženje, skupin proizvajalcev za izvajanje shem kakovosti in medpanožnih organizacij na podlagi zakona, ki ureja kmetijstvo (v nadaljnjem besedilu: evidenca organizacij in skupin), ter stopnja podpore iz četrtega odstavka 10. člena te uredbe.

(4) Ne glede na prejšnji odstavek je za proizvode, kjer se vrednost tržne proizvodnje ne vodi v evidenci organizacij in skupin, vrednost tržne proizvodnje enaka prihodku upravičenca, od prodaje proizvodov, za katere je priznan, kar je razvidno iz njegovih knjigovodskih evidenc. Če upravičenec trži kmetijske in nekmetijske proizvode iz sektorja, za katerega je priznan, se zahtevku za izplačilo sredstev priloži izpis iz ločenih knjigovodskih evidenc za obe vrsti proizvodov.

(5) Ne glede na tretji in četrti odstavek tega člena se upravičencu v letu vložitve vloge na javni razpis izplača znesek, ki je določen v odločbi o pravici do sredstev, v skladu z vrednostjo tržne proizvodnje upravičenca, predvideno v načrtu poslovanja iz 3. točke prvega odstavka 5. člena te uredbe.

(6) Tretjemu zahtevku oziroma zadnjemu zahtevku za izplačilo sredstev, če je obdobje prejemanje podpore krajše od treh koledarskih let, mora upravičenec kot dokazilo o izpolnitvi posameznega obveznega razvojnega cilja iz načrta poslovanja priložiti:

– skupna priporočila iz pod c) 3. točke drugega odstavka 5. člena te uredbe in

– program usposabljanja iz pod č) 3. točke drugega odstavka 5. člena te uredbe, ki vključuje trajanje usposabljanja, fotografijo dogodka in seznam prisotnosti s podpisi udeležencev usposabljanja, iz katerega so razvidni datum in kraj usposabljanja, ime in priimek ter KMG-MID številka člana.

(7) Zadnjemu zahtevku za izplačilo sredstev mora upravičenec kot dokazilo o izpolnitvi posameznega obveznega razvojnega cilja iz načrta poslovanja priložiti:

– poročilo o doseženi vrednosti tržne proizvodnje po posameznih koledarskih letih prejemanja podpore, kjer se vrednost tržne proizvodnje ne vodi v evidenci organizacij in skupin;

– poročilo o povečanju števila članov glede na stanje ob vložitvi vloge na javni razpis, kjer se podatki o članih ne vodijo evidenci organizacij in skupin, in

– program usposabljanja iz pod d) 3. točke drugega odstavka 5. člena te uredbe, ki vključuje trajanje usposabljanja, fotografijo dogodka in seznam prisotnosti s podpisi udeležencev usposabljanja, iz katerega so razvidni datum in kraj usposabljanja, ime in priimek ter KMG-MID številka člana.

(8) Podpora iz podintervencije se ne izplača upravičencu, če so bila za isti namen že odobrena sredstva proračuna Republike Slovenije, sredstva Evropske unije oziroma druga javna sredstva.

(9) Podrobnejši pogoji in dokazila ob vložitvi zahtevka za izplačilo sredstev se lahko določijo v javnem razpisu.

**9. člen**

(javni razpis)

(1) Sredstva se razpišejo z zaprtim javnim razpisom v skladu z zakonom, ki ureja kmetijstvo.

(2) Oddaja vlog na javni razpis se začne prvi delovni dan po izteku 21 dni od objave javnega razpisa v Uradnem listu Republike Slovenije.

(3) Javni razpis je strukturiran v:

– prvi sklop, na katerega vloži vlogo vlagatelj iz 1. točke prvega odstavka 4. člena te uredbe;

– drugi sklop, na katerega vloži vlogo vlagatelj iz 2. točke prvega odstavka 4. člena te uredbe, razen vlagatelja, ki je priznana skupina proizvajalcev za sektor gozdni lesni proizvodi;

– tretji sklop, na katerega vloži vlogo vlagatelj iz 2. točke prvega odstavka 4. člena te uredbe, ki je priznana skupina proizvajalcev za sektor gozdni lesni proizvodi;

– četrti sklop, na katerega vloži vlogo vlagatelj iz 3. točke prvega odstavka 4. člena te uredbe;

– peti sklop, na katerega vloži vlogo vlagatelj iz 4. točke prvega odstavka 4. člena te uredbe.

(4) Če je v posameznem sklopu iz prejšnjega odstavka višina razpisanih sredstev višja od zneska odobrenih sredstev, se preostanek sredstev proporcionalno prerazporedi na ostale sklope iz istega javnega razpisa, na katerih zaprošena sredstva presegajo razpisana sredstva.

(5) V javnem razpisu se podrobneje določijo višina razpisanih sredstev po sklopih, obdobje vlaganja vlog in pogoji za dodelitev podpore.

**10. člen**

(finančne določbe)

(1) Podpora se dodeli kot nepovratna finančna pomoč v obliki povračila poenostavljenih stroškov iz uredbe o skupnih določbah za izvajanje intervencij kot pavšalni znesek.

(2) Sredstva se upravičencu dodelijo za obdobje, ki se začne s koledarskim letom vložitve vloge na javni razpis in se zaključi z največ štiriletnim obdobjem po priznanju upravičenca, pri čemer je leto 2028 zadnje leto trajanja podpore.

(3) Ne glede na prejšnji odstavek lahko vlagatelj uveljavlja podporo za obdobje, ki je krajše od obdobja iz prejšnjega odstavka, vendar najmanj za obdobje dveh zaporednih koledarskih let.

(4) Stopnja javne podpore znaša:

– v koledarskem letu priznanja upravičenca 10 % predvidene vrednosti tržne proizvodnje upravičenca za koledarsko leto priznanja;

– v prvem koledarskem letu po priznanju upravičenca 9 % predvidene vrednosti tržne proizvodnje upravičenca iz koledarskega leta priznanja;

– v drugem koledarskem letu po priznanju upravičenca 8 % predvidene vrednosti tržne proizvodnje upravičenca iz prvega koledarskega leta po koledarskem letu priznanja;

– v tretjem koledarskem letu po priznanju upravičenca 7 % predvidene vrednosti tržne proizvodnje upravičenca iz drugega koledarskega leta po koledarskem letu priznanja in

– v četrtem koledarskem letu po priznanju upravičenca 6 % predvidene vrednosti tržne proizvodnje upravičenca iz tretjega koledarskega leta po koledarskem letu priznanja.

(5) Znesek podpore na koledarsko leto ne sme presegati:

– 50.000 eurov, če je upravičenec organizacija proizvajalcev iz 1. točke prvega odstavka 4. člena te uredbe;

– 25.000 eurov, če je upravičenec skupina proizvajalcev ali skupina izvajalcev iz 2., 3. ali 4. točke prvega odstavka 4. člena te uredbe.

(6) Najnižji skupni znesek podpore na vlogo na javni razpis je 5.000 eurov.

(7) Če se podpora dodeli za proizvod, ki ni kmetijski proizvod, se podpora iz podintervencije dodeli kot pomoč po pravilu *de minimis* v skladu z Uredbo 2023/2831/EU.

**11. člen**

(upravne sankcije)

(1) Upravičenec, ki ne vloži zahtevka za izplačilo sredstev v roku iz drugega odstavka 8. člena te uredbe, mora v proračun Republike Slovenije vrniti vsa izplačana sredstva in izgubi pravico do izplačila naslednjih zahtevkov.

(2) Upravičenec, ki ne izpolni obveznosti iz 7. člena te uredbe, mora v proračun Republike Slovenije vrniti vsa izplačana sredstva.

**12. člen**

(odrek pravici do sredstev)

Če se upravičenec odreče pravici do sredstev iz odločbe o pravici do sredstev v skladu z zakonom, ki ureja kmetijstvo, o tem pisno obvesti Agencijo Republike Slovenije za kmetijske trge in razvoj podeželja najpozneje v 90 dneh od dneva izdaje odločbe o pravici do sredstev.

KONČNA DOLOČBA

**13. člen**

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-300/2023/37

Ljubljana,

EVA 2023-2330-0095

Vlada Republike Slovenije

dr. Robert Golob

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Uredba o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 se izdaja na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) in Strateškega načrta Skupne kmetijske politike za Slovenijo za obdobje 2023–2027, ki je bil potrjen z Izvedbenim sklepom Komisije št. C(2022) 7574 z dne 28. 10. 2022 o odobritvi strateškega načrta SKP za obdobje 2023-2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja. Podintervenciji, ki jo ureja ta uredba, ima pravno podlago v 77. členu Uredbe 2021/2115/EU.

1. Rok za izdajo uredbe, določen z zakonom

Zakon roka za izdajo te uredbe ne predpisuje, vendar je pravočasno sprejetje te uredbe ključno za pripravo in objavo javnih razpisov na podlagi zakona, ki ureja kmetijstvo.

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

Uredba ureja izvajanje podinterevcije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju, ki je namenjena podpori za ustanovitev in začetno delovanje skupin proizvajalcev in organizacij proizvajalcev za skupno trženje na področju kmetijstva in gozdarstva, podpori za ustanovitev in začetno delovanje skupin za izvajanje shem kakovosti in skupin izvajalcev iz 36. člena Uredbe EU 2018/848.

Uredba bo novoustanovljenim organizacijam in skupinam proizvajalcev omogočala prejem podpore za lažje začetno delovanje. Za ta namen uredba predvideva podporo, ki jo pravna oseba prejema za prva štiri koledarska leta od datuma priznanja in se izračuna na podlagi letnega prometa prihodkov od prodanih proizvodov, za katere je prejela priznanje.

Za leto priznanja je upravičenec upravičen do 10 % predvidenih prihodkov od prodaje. Podpora se vsako leto linearno znižuje in v zadnjem letu znaša 6 % prihodkov od prodaje.

Najvišja stopnja podpore je ne glede na delež podpore lahko za organizacije proizvajalcev največ 50.000 evrov letno in največ 25.000 evrov za skupine proizvajalcev za skupno trženje, skupine za izvajanje shem kakovosti in skupin izvajalcev iz 36. člena Uredbe EU 2018/848.

Cilj je povečati povezanost in tržno usmerjenost v kmetijskem ter gozdarskem sektorju z organizirano prodajo in skupnim nastopanjem na trgu. Povezanost primarnih proizvajalcev bo posredno vplivala na dohodkovno uspešnost posameznega člana skupine, kar bo imelo neposredni vpliv na trajnostno proizvodnjo hrane in vzpostavitev lokalnih trgov.